ผมพึ่งไปโดนเขี้ยวหมาแล้วเลือดไหลออกมา กว่าเลือดจะหยุดเป็นประมาณครึ่งชั่วโมงของในวันนี้มาครับ ผมต้องไปหาเพื่อเอาวัคซีนมั้ยครับ ภายในกี่วันครับ ถ้าเกินภายใน24 ชม จะสายมั้ยครับช่วยตอบผมหน่อยครับ ขอบครับบ
สวัสดีค่ะ หากโดนฟันของสุนัขจนมีเลือดออก ก็จะมีโอกาสเสี่ยงต่อการติดเชื้อพิษสุนัขบ้าได้ ดังนั้น ควรไปรับการฉีดวัคซีป้องกันพิษสุนัขบ้าให้เร็วที่สุด และไม่ควรเกิน 72 ชั่วโมงค่ะอย่างไรก็ตาม หากเป็นสุนัขที่เลี้ยงเอง โดยเลี้ยงให้อยู่แต่เฉพาะในเขตบ้าน และได้รับการฉีดวัคซีนป้องกันพิษสุนัขบ้ามาต่อเนื่องทุกปี ก็อาจใช้วิธีเฝ้าสังเกตอาการสุนัขไปก่อนได้ หากสุนัขไม่มีอาการผิดปกติภายใน 3-4 วัน สุนัขก็ไม่น่าเป็นโรคพิษสุนัขบ้า และหากไม่ตายภายใน 14 วัน ก็แสดงว่าไม่ได้เป็นโรคพิษสุนัขบ้า จึงไม่จำเป็นต้องไปฉีดวัคซีนค่ะนอกจากนี้ หากในช่วง 5 ปีที่ผ่านมา ยังไม่เคยฉีดวัคซีนป้องกันบาดทะยักกระตุ้น ก็ควรฉีดด้วยค่ะ เพราะบาดแผลจากการถูกสัตว์กัดนั้น ถือเป็นบาดแผลสกปรกสำหรับบาดแผล ให้ล้างทำความสะอาดด้วยสบู่หรือน้ำยาฆ่าเชื้อ แล้วใส่ยาฆ่าเชื้อ เช่น โพวิโดน ไอโอดีน เป็นต้น เช็ดทำความสะอาดแผลทุกวันด้วยน้ำเกลือและใส่ยาฆ่าเชื้อด้วย และหลีกเลี่ยงการโดนน้ำจนกว่าแผลจะหาย แต่หากแผลมีการบวมแดง ปวด แสดงว่าอาจเกิดการติดเชื้อแบคทีเรีย ก็ควรไปพบแพทย์เพื่อรับยาปฏิชีวนะที่เหมาะสมค่ะ